# Racó Català

Racó Català és un mitjà de comunicació íntegrament digital i exclusivament en català editat per Tirabol Produccions, posat en funcionament el 4 de març de l'any 1999 pels llavors estudiants Joan Camp, Oriol Morell i Guillem Sureda. La seva orientació és de base independentista i no està associat a cap partit polític. Tracta temes culturals, socials o d'actualitat dels Països Catalans. També ha estat responsable de moltes campanyes online en la defensa de la llengua catalana. A primers del 2013 tenia més de 20.000 usuaris registrats i als seus fòrums interactius s'hi havien publicat prop de 5 milions de missatges al llarg de la seva història. El febrer de 2013 es trobava en la sisena posició dels diaris digitals en català que disposen de mesurament via OJD Interactiva amb més de 330.000 usuaris únics mensuals. El setembre de 2015 va rebre 418.747 navegadors únics segons l'OJD.
Arran dels atemptats d'ETA a Burgos i Mallorca de l'estiu del 2009, el Racó Català va sofrir una campanya de desprestigi i denúncies des de diversos mitjans i fòrums digitals, vinculant l'independentisme d'aquest portal amb l'apologia del terrorisme.
L'entitat ha rebut subvencions del Departament de Mitjans de Comunicació de la Generalitat de Catalunya. És membre de l'àrea digital de l'Associació Catalana de la Premsa Gratuïta (ACPG). El periodista digital Saül Gordillo va publicar a Racó Català les principals entrades del seu blog en un espai anomenat 'Bloc sense fulls' des del 23 de maig de 2006 fins al juny de 2009. L'any 2007 va rebre el Premi Jaume I de la Institució Cultural de la Franja de Ponent, l'abril de 2013 va rebre el Premi Joan Coromines de la Coordinadora d'Associacions per la Llengua Catalana., i el juny de 2019 va rebre el XXXè Premi Comte d'Urgell que atorga l'Ajuntament de Balaguer pel foment de la idea dels Països Catalans.

## Més enllà de la xarxa

Des de l'any 2003, i de manera ininterrompuda, cada Diada de Catalunya, Racó Català ha muntat una parada a l'entorn de l'Arc de Triomf durant tota la jornada, dins de la Mostra d'Entitats dels Països Catalans.
En el camp de la música, Racó Català celebra cada primavera des de l'any 2003 la seva festa d'aniversari amb una gran acte que inclou xerrades i concerts. També ha estat juntament amb Capicua Produccions, coproductor des de l'any 2005 de les Barrakes de Sentmenat, que se celebren a principis del mes de setembre. I entre els anys 2006 i 2010 també ha estat responsable de la Festa Anti-Hispanitat.
La primera passa en el món dels llibres va ser l'any 2008, quan Racó Català va patrocinar el 1r Premi d'assaig independentista, organitzat pel portal web Meua.cat i amb un jurat format per Roc Casagran, Cesk Freixas i Francesc Ribera. El llibre es va presentar a la seu d'Òmnium Cultural el 14 d'abril de 2009 amb la presència de tots els autors.
També en el món de l'audiovisual, Racó Català va coproduir juntament amb el diari digital directe!cat 'Cubicles', la primera web-sèrie catalana nascuda, concebuda i emesa només per Internet. El projecte constava de 7 episodis d'uns 5 minuts de durada cadascun, que es penjaven cada dilluns en els dos diaris digitals implicats des del 16 de maig fins al 27 de juny de 2011. El guió va anar a càrrec de Jair Domínguez i la producció a càrrec de Joan Camp. Els actors principals van ser Txabi Franquesa, Miquel Malirach, Montse Rodriguez, Pep Payo i Xavier Perez Esquerdo. D'entre els artistes que hi van col·laborar cal destacar Òscar Dalmau, Òscar Andreu, Berto Romero, Francesc Ribera, María Lapiedra o Jimmy Jump.

## Referències

* ↑ «Llista de diaris (impresos i digitals) i llocs web inclosos» p. 4. Centre de Documentació de la Secretaria de Política Lingüística de la Generalitat de Catalunya.
* ↑ «Internet i mitjans digitals». Generalitat de Catalunya. Arxivat de l'original el 2013-09-27. [Consulta: 7 gener 2010]. «Altres mitjans tradicionals que han situat les versions en línia al Top 10 de seguidors són El Punt (...) mentre que de mitjans exclusivament en línia només hi ha Racó Català i Nació Digital.»
* ↑ Gifreu, Josep. «El català a l'espai de comunicació» p. 157. Publicacions de la Universitat de València, 2014. Arxivat de l'original el 2015-09-18. [Consulta: 29 desembre 2015]. «Es suggereix la consolidació d'uns grups de comunicació sorgits al ciberespai, al costat de grups periodístics tradicionals amb presència creixent també al ciberespai.»
* ↑ Canosa, Francesc. «El canvi cultural a Catalunya» p. 79. Pòrtic, 2015. «Es cavalcava des de finals de segle. Des del 1995, quan apareixien diaris genèticament digitals com Vilaweb, Nació Digital, Racó Català, o l'edició de l'Avui... i llargs etcèteres. L'olla. L'allioli català virtual»
* 1 2 Gordillo, Saül. «Sobirania.cat» p. 36. Creat, 2014. Arxivat de l'original el 2015-03-27. [Consulta: 29 desembre 2015]. «A mesura que el consum digital i l'ús d'Internet s'ha anat disparant, la incidència dels diaris digitals esmentats i d'altres projectes com Racó Català -impulsat el 1999 pels aleshores estudiants Joan Camp, Oriol Morell i Guillem Sureda- (...) ha estat rellevant en el salt de la consciència independentista dels últims anys.»
* ↑ Gordillo, Saül. «Nació.cat» p. 98. Mina, 2007. «El que va començar el 1999 amb una pàgina personal ha acabat sent un dels portals en català més visitats a Internet.»
* 1 2 Molist, Mercè. «La blocosfera catalana» p. 44-46. Generalitat de Catalunya.
* ↑ Buch, Roger. «L'Esquerra Independentista, avui» p. 263-264. Columna, 2007. Arxivat de l'original el 2016-10-25. [Consulta: 29 desembre 2015]. «D'entre tots els portals independentistes destaca Racó Català (...) Es tracta, sens dubte, d'un veritable fenomen, reflex dels nous hàbits que generen les noves tecnologies en la gent jove i no tan jove.»
* ↑ Capdevila, Carles. «Ser català cansa». Avui. Arxivat de l'original el 2014-10-06. [Consulta: 23 agost 2006]. «A cada nou invent, una nova enrabiada. I després, de mica en mica, a esperar que Vilaweb, o Racó Català o algú faci una campanya, per poder acabar celebrant com una victòria, com una fita, el que hauria de ser el punt de partida.»
* ↑ Bertran, Èric. «Èric i l'Exèrcit del Fènix» p. 46. Edicions Proa. «Al Racó Català, per exemple, una web amb milers de persones que jo visitava sovint.»
* ↑ Dades de l'OJD sobre les visites dels webs catalans
* ↑ Dades d'audiència de Racó Català segons l'OJD
* ↑ Rius, Xavier. «¿No serás de Racó Català?». E-notícies. [Consulta: 12 octubre 2010]. «¿no serás de Racó Català?. Esos hijos de .... cuelgan fotos nuestras en internet.»
* ↑ Fitxa de Racó Català a l'Associació Catalana de la Premsa Gratuïta
* ↑ «Pàgina amb els guardonats l'any 2007 amb el Premi Jaume I de la Institució Cultural de la Franja de Ponent». Arxivat de l'original el 2011-09-07. [Consulta: 26 març 2012].
* ↑ «Sants acollirà l'entrega dels XII Premis Joan Coromines. Els guardonats són Montserrat Carulla, Núria Feliu, l'ANC, el diari digital Racó Català i el Centre Social de Sants.». Arxivat de l'original el 2014-09-13. [Consulta: 17 abril 2013].
* ↑ «Balaguer entrega els premis Jaume d'Urgell a Joan Francesc Mira i Racó Català». Nació Digital. [Consulta: 4 juny 2019]. «La revista digital Racó Català, mitjà de comunicació digital en l'àmbit lingüístic dels Països Catalans, per la seva defensa de la llengua i la cultura catalanes a tot el territori»
* ↑ «Es presenta el llibre del Primer Premi d'Assaig Independentista». Arxivat de l'original el 2016-03-03. [Consulta: 27 març 2012].
* ↑ «Arrenca Cubicles, la primera sèrie en català produïda, concebuda i emesa exclusivament per Internet». directe!cat. Arxivat de l'original el 2016-08-04. [Consulta: 16 maig 2011]. «Cubicles és una creació del guionista Jair Domínguez (...) i Joan Camp, productor executiu i director de Tirabol»

## Enllaços externs

* Racó Català
* 'Desè aniversari de Racó Català', article de Saül Gordillo (20 d'abril de 2009)